kardosdrur/scandi-wiki huggingface dataset:
First U.S. Army Group

First United States Army Group var en fiktiv armégruppe, som blev opfundet af de Vestallierede under 2. Verdenskrig op til invasionen i Normandiet som led i Operation Quicksilver, der havde til formål at narre tyskerne med hensyn til hvor invasionen ville finde sted. For at tiltrække tyskernes opmærksomhed blev George S. Patton sat i spidsen for denne ikke-eksisterende enhed.

Historie 
First U.S. Army Group – der ofte blev forkortet FUSAG – blev oprettet i London i 1943 som planlægningsenhed for den allierede invasion af Frankrig under General Omar Bradley. Da 12. amerikanske armégruppe blev oprettet den 1. august 1944, overgik Bradley og hans stab til det nye hovedkvarter. På trods af at det ikke havde personel fortsatte FUSAG med at eksistere på papiret som en del af vildledningen i Operation Quicksilver. For at få de tyske styrker til at tro, at de allieredes invasion ville ske ved Pas-de-Calais, fik fantom-styrken hovedkvarter i Dover lige overfor på den engelske side af Kanalen. For yderligere at tiltrække de tyske lederes opmærksomhed udnævnte general Dwight D. Eisenhower George Patton til at lede fantom-hæren og forøgede styrkens størrelse, så den blev større end den britisk ledede 21. Armegruppe under Bernard Montgomery. Afledningen fungerede så godt, at selv mange uger efter invasionen i Normandiet ventede tyskerne på det de regnede med ville blive den "rigtige" invasion.

Underordnede enheder 
Enheder blev jævnligt flyttet til og fra FUSAG for at støtte vildledningen og for at understøtte de aktuelle behov. 
 14. Amerikanske Armé
 4. Britiske Armé

Se også 
 Operation Quicksilver
 Operation Fortitude
 Double Cross Systemet

Yderligere læsning 
 Jon Latimer, Deception in War, London: John Murray, 2001

Eksterne kilder 
 GlobalSecurity: First US Army Group 

2. verdenskrig
Jens Rasmussen Jacobsen

Jens Rasmussen Jacobsen (21. februar 1818 i Søby, Bjerreby Sogn på Tåsinge – 23. november 1873) var gårdmand og politiker.

Han var søn af gårdmand Rasmus Hansen (1773 – 1827). (Jacobsen var et binavn, som fra fortiden var knyttet til hans fødegård.) Han uddannede sig til snedker, men efter sit giftermål 1842 med en gårdmandsenke, Anne Rasmusdatter, blev han gårdfæster i Lundby, Landet Sogn. Han var en flink landmand og blandt de første på egnen til at indføre forbedringer i landbruget. 1857 var han medstifter af – og en tid lang sekretær og kasserer for – Svendborg Amts landøkonomiske Selskab, og 1872 valgtes han til medlem af Landhusholdningsselskabets bestyrelsesråd. Ligeledes var Jacobsen medstifter af og siden 1844 formand for Tåsinge Brandkasse, 1855-67 sognefoged og 1845-50 samt på ny 1859-64 medlem af sogneforstanderskabet (formand 1859-63). 1848 valgtes Jacobsen til den grundlovgivende Rigsforsamling og blev her medlem af grundlovsudvalget; 1849-52 og på ny 1853-54 var han folketingsmand og blev endelig 1864 kongevalgt medlem af Rigsrådets (siden 1866 Rigsdagens) Landsting. Han hørte i den første række år til bondevennerne og var især ivrig for fæstevæsenets afløsning; i Landstinget sluttede han sig til Mellempartiet.

Medlemmer af Den Grundlovgivende Rigsforsamling
Folketingsmedlemmer i 1840'erne
Folketingsmedlemmer i 1850'erne
Landstingsmedlemmer i 1860'erne
Landstingsmedlemmer i 1870'erne
Politikere fra Bondevennerne
Landmænd fra Danmark
Medlemmer af Rigsrådet (1855-1866)
Politikere fra Mellempartiet
Personer i Dansk Biografisk Leksikon
Personer fra Tåsinge
DanmarkDenmark

DanmarkDenmark er det fjerde studiealbum af den danske rockgruppe Nephew. Det udkom på grundlovsdag den 5. juni 2009 på Copenhagen Records. Samme dag optrådte Nephew optrådte på Start Festival på Vesterbro under navnet The Descendants of King Canute, og det var derfor en stor overraskelse for de fremmødte koncertgængere. Den første single fra albummet er "007 Is Also Gonna Die". For at promovere albummet besøgte Nephew pladebutikker rundt om i landet for at skrive autografer.

Tolv danske kunstnere har lavet en video til hver sin sang. Disse videoer findes på DVD'en VideoVideo, der følger med albummet. Bandets medlemmer har stået til rådighed som medvirkende i filmene, men det har ikke været et krav, at bandet skulle indgå. VideoVideo-projektet blev senere i 2009 genstand for en særudstilling på kunstmuseet ARoS i Århus.

DanmarkDenmark debuterede på førstepladsen af hitlisten efter blot tre dages salg. I samme periode solgte albummet 9.200 eksemplarer. Efter yderligere én uge solgte albummet 10.700 eksemplarer og forsvarede sin førsteplads. I februar 2010 modtog albummet dobbelt-platin for 60.000 eksemplarer. DanmarkDenmark var det ottende mest solgte i 2009.

New Year's Morning 
Teksten til sangen "New Year's Morning" er baseret på digtet "Nyaars-Morgen" (1824), der er skrevet af N.F.S Grundtvig. Den engelske oversættelse er foretaget af fhv. højskoleforstander Kristian Schultz Petersen. Nephew anvender dele af vers 39, hele oversættelser af versene 41 og 174, samt igen en delvis oversættelse af vers 312.

Sange

Singler

Kilder 

Album fra 2009
Nephew-album
Basile Boli

Basile Boli (født 2. januar 1967 i Abidjan, Elfenbenskysten) er en ivorianskfødt fransk tidligere fodboldspiller, der spillede som forsvarsspiller hos de franske klubber AJ Auxerre, Olympique Marseille og AS Monaco, samt for skotske Rangers F.C. og japanske Urawa Red Diamonds. Han er blandt andet kendt for at score sejrsmålet i Champions League-finalen i 1993, hvor Marseille besejrede AC Milan med 1-0.

Boli spillede desuden 43 kampe for Frankrigs landshold, som han blandt andet repræsenterede ved EM i 1992 i Sverige.

Eksterne henvisninger 

 Spillerinfo 

Fodboldspillere fra Frankrig
Fodboldspillere fra AJ Auxerre
Fodboldspillere fra Olympique Marseille
Fodboldspillere fra Rangers F.C.
Fodboldspillere fra AS Monaco FC
Deltagere ved det europæiske mesterskab i fodbold 1992
Grundlovsudvalget af 1848

Grundlovsudvalget af 1848 var et udvalg under Den Grundlovsgivende Rigsforsamling 1848-49, der havde til opgave at give en nærmere behandling af det udkast til en grundlov for Danmark og Slesvig, som var blevet udarbejdet af regeringen i det såkaldte Martsministeriet.

Rigsforsamlingen nedsatte grundlovsudvalget den 21. december 1848, og det bestod af 17 medlemmer, hvor hver af forsamlingens fem afdelinger havde valgt to, mens syv var valgt i den samlede forsamling. De fordelte sig med 9 medlemmer af centrum, 5 medlemmer af højre og 3 medlemmer af venstre. Den 22. februar 1849 afgav grundlovsudvalget sin betænkning, hvor især spørgsmålet om selve ordningen af Rigsdagen (paragrafferne 30-36) delte sig i ikke mindre end fem mindretalsforslag.

Grundlovsudvalget betænkning indgik efterfølgende i de egentlige grundlovsforhandlinger i rigsforsamlingen, som blev indledt den 26. februar 1849. Først efter langvarige og vanskelige forhandlinger, blev der opnået forlig om et forslag, der var fremsat af højesteretsassessor P.D. Bruun og prokurator C.M. Jespersen. Forsamlingen vedtog endeligt den færdige grundlov den 25. maj 1849, hvor forslaget blev vedtaget med 119 stemmer mod 4, mens 26 var fraværende. Grundloven fik Frederik 7.s underskrift den 5. juni 1849.

Medlemmerne 

De ti afdelingsvalgte udvalgsmedlemmer var: Peter Daniel Bruun, Vilhelm Jakob Bjerring, Balthazar Christensen, Johannes Ephraim Larsen, Carl Christian Hall, Tage Algreen-Ussing, Hother Hage, Hans Peter Hansen, Asmund Christian Gleerup og Christian Georg Nathan David. De syv udvalgsmedlemmer valgt i den samlede forsamling blev Jens Rasmussen Jacobsen, Brynjolfur Pjetursson, Torkild Christian Dahl, Carl de Neergaard, Andreas Frederik Krieger, Jens Christopher Schurmann og Christian Magdalus Jespersen.

Kilde 
 J.A. Hansen 1868: Vor Forfatnings-Historie fra 1848 til 1866. Bind 1. København. Online ved Det Kongelige Bibliotek.

Noter 

Danmarks Riges Grundlov
Kunstnernes Efterårsudstilling

Kunstnernes Efterårsudstilling (KE) er en censureret kunstudstilling, der siden 1915 årligt har været afholdt i Den Frie Udstillings bygning i København. 

KE blev stiftet i 1900 som en salgsudstilling, der 1907-14 havde til huse på Charlottenborg. Efter 1947 er Kunstnernes Påskeudstilling (KP) afholdt i Århus, og Kunstnernes Sommerudstilling har siden 1973 årligt fundet sted i Tistrup ved Varde.

Eksterne henvisninger 
 KEs hjemmeside

Etableret i 1900
Efterårsudstilling
Dansk kultur
Udstillinger i Danmark
Lúcio

Lucimar Ferreira da Silva (normalt bare kendt som Lúcio) (født 8. maj 1978 i Brasília, Brasilien) er en brasiliansk fodboldspiller, der optræder som forsvarsspiller i hjemmelandet hos Gama. Han har tidligere optrådt for blandt andet SC Internacional, São Paulo FC og Palmeiras i sit hjemland, Bayern München og Bayer Leverkusen i Tyskland samt Inter i Italien. 

Med Bayern München vandt Lúcio tre gange Bundesligaen og tre gange DFB-Pokalen. I sin tid hos Bayer Leverkusen var han i 2002 med til at nå finalen i Champions League, hvor han scorede mod Real Madrid. Bayer tabte dog kampen 2-1.

Landshold 
Lúcio nåede i sin tid som landsholdsspiller (2000-2011) at spille hele 105 kampe og score 4 mål for Brasiliens landshold, som han blev verdensmester med ved VM i 2002. Derudover var han med til at vinde både Confederations Cup 2005 og Confederations Cup 2009, og var også en del af den brasilianske trup til VM i 2006 og VM i 2010.

Titler 
Bundesligaen
 2005, 2006 og 2008 med Bayern München

DFB-Pokal
 2005, 2006 og 2008 med Bayern München

VM
 2002 med Brasilien

Confederations Cup
 2005 og 2009 med Brasilien

Eksterne henvisninger 

Fodboldspillere fra Brasilien
Fodboldspillere fra Sport Club Internacional
Fodboldspillere fra Bayer 04 Leverkusen
Fodboldspillere fra FC Bayern München
Fodboldspillere fra FC Internazionale Milano
Fodboldspillere fra Juventus F.C.
Fodboldspillere fra São Paulo FC
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Verdensmestre i fodbold
Fodboldspillere fra Palmeiras
Personer fra Brasília
Hyundai Galloper

Hyundai Galloper var en offroader fra sydkoreanske Hyundai, som blev produceret i årene 1991 til 2003.

Den var baseret på første generation af Mitsubishi Pajero, og blev i Danmark solgt og serviceret gennem Mitsubishis forhandlernet.

Galloper var tilgængelig med en 6-cylindret 3,0 liters benzinmotor med , samt en 4-cylindret 2,5 liters dieselmotor, som ydede 88 hk uden og 106 hk med intercooler.

Tekniske data 
'''Datablad for Hyundai Galloper modelår 2000

Kilder og eksterne henvisninger 

Galloper
Offroadere
Biler introduceret i 1991
Biler fra 1990'erne
Biler fra 2000'erne
Ivangorod

Ivangorod (, ; ) er en by i Leningrad oblast i Rusland med  indbyggere. Byen ligger på højre bred af floden Narva, ved grænsen mellem Rusland og Estland 159 km vest for Sankt Petersborg. På den modsatte flodbred ligger den estiske by Narva.

Byen er kendt for Ivangorod fæstning. Ivangorod er også en vigtig grænseovergang og en jernbanestation på Tallinn–Sankt Petersborg-banen.

Historie 

Fæstningen blev oprettet i , mens Ivan III af Storfyrstedømmet Moskva regerede, og blev opkaldt efter ham. Sverige erobrede borgen under den svensk-russiske krig 1495-1497 i 1496 og brændte den ned. De forsøgte at sælge ruinen til Den Liviske Orden, men det mislykkedes. Svenskerne trak sig siden tilbage til den nordlige bred af Den Finske Bugt.

Russerne byggede fæstningen op igen. Det var den første fæstning med en regelmæssig femtakket grundplan. Inden for et par årtier voksede en bebyggelse frem i tilknytning til borgen. I 1509 var borgen færdigbygget med det udseende, den senere i det store og hele har beholdt. Med tiden fik Narva/Ivangorod stor betydning som handelssted for de vesteuropæiske lande.

Sverige erobrede byen igen i 1581, men i 1590 erobrede russerne den tilbage, og ved Freden i Teusina i 1595 blev byen afstået til Rusland. I 1612 blev byen atter generobret af svenskerne. Svenske kong Gustav 2. Adolf gav byen Ivangorod byrettigheder 1617, men i 1649 forenedes den med Narva.

Efter faldet af Narva i 1704 blev Ivangorod generobret af russerne. Hvor efter var byen en del af Narva og hørte som sådan ind under Ingermanland eller Sankt Petersborg guvernement indtil 1917, hvor byen blev forenet med Estland (Estland guvernement). Tyskerne invaderede Ivangorod i 1918 i februar, men i november samme år fik kommunisterne kontrol over distriktet. Disse oprettede "Estlands arbejderkommune" i Narva, der skulle danne udgangspunkt for de rødes forsøg på at gennemføre revolutionen i Estland, men dette mislykkedes.

I efterdønningerne af det Russiske Kejserriges kollaps, skaffede den nylig uafhængige republik Estland sig i januar 1919 kontrol over hele byen Narva inklusive Ivangorod, og dette blev senere anerkendt af Sovjetunionen ved Freden i Tartu i 1920.

Efter besættelsen og annektering af Estland af Sovjetunionen i 1940 blev Ivangorod bevaret som en del af Estland. Fra 1941 til 1944 var Estland besat af tyskerne. Da Sovjetunionen på ny besatte Estland i 1944 under sidste del af 2. verdenskrig, blev Ivangorod i januar 1945 administrativt adskilt fra resten af Narva og overført til Leningrad oblast i den Russiske Socialistiske Føderative Sovjet-Republik. I 1954 fik byen atter egen bystatus.

Efter, at Estland genvandt sin uafhængighed i 1991, betragtede Rusland grænsen fra freden i Tartu i 1920 som værende juridisk erstattet af grænsen mellem de to tidligere sovjetrepubliker, som senere var dannet af de sovjetiske myndigheder. Ivangorod forblev dermed en del af Rusland. På grund af politiske spændinger er en ny grænseaftale mellem Estland og Rusland endnu ikke trådt i kraft.

Referencer

Eksterne henvisninger 

 Officielt netsted
 Fotogalleri

Byer i Leningrad oblast
Hvem du end er

Hvem du end er er en dansk kortfilm fra 2004, der er instrueret af Martin Strange-Hansen. Manuskriptet er skrevet af Pernille Rübner-Petersen.

Medvirkende
 Ditte Karina Nielsen 
 Trine Appel 
 Thomas Bendixen 
 Peter Oliver Hansen 
 Ulrik Hansen
 Charlotte Munksgaard 
 Cüneyt Pala 
 Anette Støvelbæk

Eksterne henvisninger 
 

Danske film fra 2004
Kortfilm fra Danmark
John C. Reilly

John Christopher Reilly (født 24. maj 1965 i Chicago) er en amerikansk skuespiller og musiker.

Tidlige karriere 
Reilly fik sin filmdebut som en usympatisk soldat i Vietnamkrigsdramaet Casualties of War af Brian De Palma. Han blev i de næste år "typecastet" som den lidt simple og idiotiske type, hvilket i starten irriterede ham, men som han senere, især indenfor de sidste par år, har taget fuldt til sig. I 1990'erne har han medvirket i flere klassiske film og han har spillet sammen med et stort udvalg af tidens store skuespillere, lige fra Meryl Streep, Tom Cruise og Michael J. Fox. Reilly hører til blandt Oscarnominerede instruktør Paul Thomas Andersons ofte anvendte skuespillere og han har således været med i tre af dennes film.

Senere karriere 
Efter sin rolle i den anmelderoste Magnolia, har John C. Reilly spillet med i store Oscarnominerede og belønnede film som The Hours, Chicago, The Aviator og Gangs of New York. Reillys komiske anlæg har ført til et samarbejde med komikeren Will Ferrell, med hvem han har lavet de succesfulde komedier Talladega Nights og Step Brothers.

For sin rolle i Chicago modtog han en Oscar-nomnering og en Golden Globe-nominering. Senere har han modtaget endnu en Golden Globenominering for sin rolle i Walk Hard, for hvilken film han også var nomineret til en Golden Globe for bedste sang, samt en Grammy.

Udvalgt filmografi 
 Casualties of War (1989)
 Days of Thunder (1990)
 Hoffa (1992)
 Hvad så, Gilbert Grape? (1993)
 The River Wild (1994)
 Hard Eight (1996)
 Nightwatch (1997)
 Boogie Nights (1997)
 Den tynde røde linje (1998)
 Magnolia (1999)
 The Perfect Storm (2000)
 Gangs of New York (2002)
 The Hours (2002)
 Chicago (2002)
 Anger Management (2003)
 The Aviator (2004)
 Talladega Nights: The Ballad of Ricky Bobby (2006)
 Walk Hard: The Dewey Cox Story (2007)
 Step Brothers (2008)
 9 (2009)
 Cirque du Freak: The Vampire's Assistant (2009)
 Vilde Rolf (2012)
 Guardians of the Galaxy (2014)
 Gøg og Gokke (2018)

Eksterne henvisninger 

 

Skuespillere fra USA
Komikere fra USA
Personer fra Chicago
Oscar-nominerede skuespillere
Ditte-Karina Nielsen

Ditte-Karina Nielsen (født 11. november 1970) er en dansk skuespiller og cand.scient.  

Nielsen er uddannet fra Skuespillerskolen ved Odense Teater i 1997og I 2018 dimitterede hun fra Københavns Universitet

Udvalgt filmografi 
 Ondt blod (1996)
 Motello (1998)
 At klappe med een hånd (2001)
 Hvem du end er (2004)

Tv-serier 
 Album (2008)

Eksterne henvisninger 
 

Skuespillere fra Danmark
Alumni fra Københavns Universitet
Andrej Kantjelskis

Andrej Antanasovitj Kantjelskis (født 23. januar 1969 i Kirovohrad, Ukrainske SSR; , ) er en tidligere professionel sovjetisk og russisk fodboldmidtbanespiller af litauisk og ukrainsk afstamning. Han har spillet for adskillige hold, men han er mest kendt for sin tid i Manchester United, Everton og Rangers. Kantjelskis er den eneste spiller i historien til at have scoret i både Glasgow-, Merseyside- og Manchester-lokalderbies.

Eksterne henvisninger 
 Information om Andrej Kantjelskis' karriere  på Soccerbase.com 
 Information om Andrej Kantjelskis' karriere på landsholdet på RSSSF.com 
 og  Information om Andrej Kantjelskis' mål i sin karriere på Legioner.Kulichki.com 

Fodboldspillere fra Ukraine
Fodboldspillere fra Sovjetunionen
Fodboldspillere fra Rusland
Fodboldspillere fra FC Zirka Kirovohrad
Fodboldspillere fra Dynamo Kyiv
Fodboldspillere fra FC Shakhtar Donetsk
Fodboldspillere fra Manchester United F.C.
Fodboldspillere fra Everton F.C.
Fodboldspillere fra ACF Fiorentina
Fodboldspillere fra Rangers F.C.
Fodboldspillere fra Manchester City F.C.
Fodboldspillere fra Southampton F.C.
Fodboldspillere fra Al-Hilal
Fodboldspillere fra FC Saturn Moscow Oblast
Fodboldspillere fra FC Krylia Sovetov Samara
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Teatret ved Sorte Hest

Teatret ved Sorte Hest Vesterbrogade 150 er et af Københavns ældste intimteatre. Teatret blev grundlagt i 1978 af skuespillerne Brigitte Kolerus, Michael Lindvad og scenograf Ves Harper. 

Teatret ved Sorte Hest har op gennem 1980'erne og 1990'erne udklækket mange af dem, som har præget dansk teater, film og TV i de sidste årtier.

Repertoiret er moderne klassikere og nyere dansk og svensk dramatik. Teatret har en lang tradition for at opføre absurd dramatik af Dario Fo, Samuel Beckett og Eugène Ionesco.

Teatret har en sal med plads til 70 og en publikumsfoyer, hvor der afholdes publikumsarrangementer.

Teatret ved Sorte Hest fik i 1992 status som egnsteater og 1996 som lille storbyteater i Københavns Kommune.

Oversigt over teatrets ledelse
 1978 - 1988	: Brigitte Kolerus, Michael Lindvad og Ves Harper.
 1988 - 1994	: Brigitte Kolerus, Maria Stenz
 1994 - 2001	: Brigitte Kolerus, Maria Stenz, Mickey Pheiffer
 2001 - 2002	: Maria Stenz, Mickey Pheiffer
 2002 - 2011	: Maria Stenz
 2011 - 2011	: Maria Stenz, Maria Walbom Vinterberg
 2012 - 	: Maria Walbom Vinterberg

Områdets og bygnings historie
Teatret ligger i den del af Vesterbro, der kendes som Sorte Hest-området. De fire heste (grøn, hvid, gul og sort) var landevejskroer, som lå på Vestre Landevej (det nuværende Vesterbrogade), der ledte ind til Vesterport. Her kunne bønder, som ikke nåede inden for byportene, inden de lukkede ved solnedgang, overnatte i sikkerhed. Sorte Hest (det nuværende Vesterbrogade 148 – bydelens ældste bygning) har været gjæstgiveri siden 1600-tallet under navnet Den Gyldne Løve. I 1771 blev det opført som landevejskro og var smugkro i nogle år i 1800-tallet, idet den ikke havde kongelig bevilling. I 1825 omtales den for første gang som ”Kongelig Privilegeret Gjæstgivergård”. Overfor Sorte Hest lå galgebakken på Vester Fælled (det nuværende Amerikavej). Det var her greverne Struensee og Brandt lå på hjul og stejle efter henrettelsen i 1772. Gjæstgiveriet servicerede rejsende til og fra København til langt op i 1900-tallet. I dag er Gjæstgiveriet et konditori af samme navn.

Den bygning, hvori Teatret ved Sorte Hest ligger, var en gammel lagerbygning med vognport og bolig for de tjenestefolk, som arbejdede i Hintzes Villa, hvor fabrikant Hintze boede og efter sigende afholdt vilde fester med dansepigerne fra det gamle Det gamle Scala. Senere blev villaen til Mekanisk Museum. I begyndelsen af 1980'erne stod huset tomt. I 1986 flyttede den danske BZ-bevægelse ind og gjorde bygningen til hovedkvarter og åbnede ”Café Morgenstjerne”. Politiet ryddede bygningen efter voldsomme gadekampe d. 2. feb. 1990. I dag ejer andelsboligforeninger bygningerne i Sorte Hest-området, og Hintzes Villa er lejet ud til erhverv.

Referencer
Den Sorte Hest på VesterBro. Berlingske, 2009-09-09

Eksterne henvisninger 
 Teatret ved Sorte Hests hjemmeside

Teatre i København
Eksisterende monarkier

Liste over eksisterende monarkier viser ikke monarkier, hvor monarken er forvist og regerer fra udlandet, eller selvudråbte konger.

Monarkier i Afrika

Monarkier i Asien

Monarkier i Europa

Monarkier i Oceanien

Tværkontinentale monarkier

Lokale monarkier 

 
Lister

en:List of current monarchs
Darling Légitimus

Darling Légitimus (født Mathilda Marie Berthilde Paruta 21. november 1907 på Martinique, død 7. december 1999) var en fransk sanger og skuespiller. 

Da hun var kun 16 år gammel optrådte hun i La Revue Nègre (1925) sammen med Josephine Baker, hvorefter hun fortsatte sin karriere som sangerinde og komiker. I 1930'erne skrev og komponerede hun en række caribiske sange. Hun medvirkede i flere film med berømte skuespillere som fx Simone Signoret, Yves Montant, Sacha Guitry, Henri-Georges Clouzot, Brigitte Bardot og Marlon Brando. Hun fik ofte små roller i forskellige franske film, men sin første hovedrolle fik hun først i 1983 i filmen Rue case-nègre. I sin ungdom var hun tillige model for Picasso og skulptøren Paul Belmondo.

Efter Josephine Baker var Darling Légitimus den første franske, sorte skuespillerinde, der blev berømt. Hendes barnebarn Pascal Legitimus har haft en lang karriere som skuespiller og komiker.

Filmografi 
 Les perles de la couronne af Sacha Guitry (1937)
 Casimir med Fernandel (1950)
 Frygtens pris af Henri-Georges Clouzot (1953)
 Napoléon af Sacha Guitry (1955)
 Gervaise (1956)
 Ensemble, c'est tout (Les sorcières de Salem) med Simone Signoret (1957)
 La poupée med Brigitte Bardot (1962)
 La vie des autres (1971)
 Den sidste tango i Paris med Marlon Brando (1972)
 Rue Cases-nègres (1983)

Referencer

Eksterne henvisninger 
 

Skuespillere fra Frankrig
Sangere fra Frankrig
Far Cry 2

Far Cry 2 er et first-person shooter-spil til Playstation 3, Xbox 360 og PC, som er udviklet af Ubisoft og udgivet i 2008. Spillet benytter sig af fysikmotoren Havok Physics for øget realisme.

Referencer

Eksterne henvisninger 
 

Computerspil fra 2008
First-person shooter
Ubisoft-spil
PlayStation 3-spil
Windows-spil
Xbox 360-spil
Trinity College (Dublin)

Trinity College er det eneste kollegium, der er tilknyttet University of Dublin i Dublin i Irland. Det ligger ligger i Dublins centrum og blev grundlagt i 1592 sammen med universitetet af dronning Elizabeth 1. af England. 

Universitetsområdet på sammenlagt 190.000 kvadratmeter består af en række nyere og ældre bygninger, pladser, sportsbaner og boliger for omkring 700 studerende. Det omfatter også Irlands Nationalbibliotek, Library of Trinity College med den enestående Book of Kells, en rigt illustreret bog fra omkring år 800 e. Kr. med de fire evangelier fra det Nye Testamente.

Samtidig med at Trinity College fungerer som kollegium og en del af universitetet, er det et yndet turistmål med nationalbiblioteket, fine eksempler på arkitektur fra 1700- og 1800-tallet og parker med skulpturer.

Eksterne henvisninger 
 www.tcd.ie - officiel website for Trinity College Dublin

Bygninger, konstruktioner og anlæg i Dublin
Universiteter i Irland
Etableret i 1592